
L E G E

pentru modificarea şi completarea Legii nr.1380-XIII 
din 20 noiembrie 1997 cu privire la tariful vamal

Parlamentul adoptă prezenta lege organică. 

Articol unic. – Legea nr.1380-XIII din 20 noiembrie 1997 cu privire la tariful vamal (Monitorul Oficial al Republicii Moldova, 1998, nr.40-41, art.286), cu modificările ulterioare, se modifică şi se completează după cum urmează: 

1. Articolul 4 se completează cu alineatul (6), cu următorul cuprins: 

"(6) Taxa pentru efectuarea controlului electronic al mărfurilor (încărcăturilor) plasate în regim vamal de tranzit şi transportate cu mijloace de transport auto, cu excepţia celor transportate sub acoperirea Carnetului TIR, se stabileşte conform anexei nr.3, care face parte integrantă din prezenta lege."

2. Legea se completează cu o nouă anexă nr.3, cu următorul cuprins: 

       "Anexa nr.3 

la Legea cu privire la 

tariful vamal

Taxa pentru efectuarea controlului electronic al mărfurilor 

(încărcăturilor) plasate în regim vamal de tranzit

Nr.crt.
Serviciul acordat
Mărimea taxei,

în euro

1.
Aplicarea sigiliului electronic
5 – pentru fiecare unitate

2.
Aplicarea etichetei electronice "SMART"
3 – pentru fiecare unitate

Notă: 

1. Agenţii economici, precum şi persoanele fizice, care efectuează trafic de mărfuri (încărcături) în regim de tranzit vor efectua plata pentru serviciile respective ca alternativă a serviciilor de escortare.

2. Mijloacele încasate pentru serviciile respective vor fi virate integral la un cont bugetar al Departamentului Vamal, deschis la Trezoreria Ministerului Finanţelor, şi vor fi utilizate pentru recuperarea cheltuielilor de implementare şi dezvoltare a sistemului de control electronic.

3. Sigiliul electronic se aplică pe fiecare compartiment marfar (cale de acces la marfă (încărcătură)) al mijlocului de transport auto, iar eticheta electronică – pe declaraţia vamală."

3. Anexa nr.3 devine anexa nr.4.

